[pic] | ЕВРОПЕЙСКА КОМИСИЯ |

Брюксел, 18.1.2010

COM(2010)5 окончателен

2010/0001 (NLE)

Предложение за

РЕГЛАМЕНТ (ЕС) № …/2010 НА СЪВЕТА

за изменение на Регламент (ЕО) № 1210/2003 относно определени специфични ограничения върху икономическите и финансовите отношения с Ирак

(представено съвместно от Комисията и върховния представител на ЕС по въпросите на външните работи и политиката на сигурност)

ОБЯСНИТЕЛЕН МЕМОРАНДУМ

1. С Регламент (ЕО) № 1210/2003 на Съвета бяха наложени някои ограничителни мерки по отношение на Ирак в съответствие с Обща позиция 2003/495/ОВППС и Резолюция 1483 (2003) на Съвета за сигурност на ООН. Наред с другото Регламент (ЕО) № 1210/2003 съдържа специфични разпоредби относно плащанията за износ от Ирак на петрол, петролни продукти и природен газ, както и относно имунитета срещу съдебни производства за някои иракски активи, съответно в членове 2 и 10.

2. С Резолюция 1790 от 18 декември 2007 г. Съветът за сигурност на ООН реши inter alia , че тези специфични разпоредби следва да се прилагат до 31 декември 2008 г. В съответствие с Обща позиция 2008/186/ОВППС Регламент (ЕО) № 1210/2003 бе съответно изменен с Регламент (ЕО) № 195/2008.

3. С Резолюция 1859 от 22 декември 2008 г. Съветът за сигурност на ООН реши по искане на Ирак да удължи срока на действие на тези разпоредби до 31 декември 2009 г. В съответствие с Обща позиция 2009/175/ОВППС Регламент (ЕО) № 1210/2003 бе съответно изменен с Регламент (ЕО) № 175/2009.

4. С Резолюция 1905 от 21 декември 2009 г. Съветът за сигурност на ООН реши по искане на Ирак да удължи допълнително срока на действие на тези разпоредби до 31 декември 2010 г. В съответствие с Решение 2010/.../ОВППС Регламент (ЕО) № 1210/2003 следва да бъде съответно изменен.

2010/0001 (NLE)

Предложение за

РЕГЛАМЕНТ (ЕС) № …/2010 НА СЪВЕТА

за изменение на Регламент (ЕО) № 1210/2003 относно определени специфични ограничения върху икономическите и финансовите отношения с Ирак

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 215 от него,

като взе предвид Обща позиция 2010/…/ОВППС за изменение на Обща позиция 2003/495/ОВППС относно Ирак[1],

като взе предвид съвместното предложение на Комисията и върховния представител на Съюза по въпросите на външните работи и политиката на сигурност,

като има предвид, че

5. В съответствие с Резолюция 1483(2003) на Съвета за сигурност на ООН в член 2 от Регламент (ЕО) № 1210/2003 относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96[2] се предвиждат специфични разпоредби относно плащанията за петрол, петролни продукти и природен газ, изнесени от Ирак, като се има предвид, че член 10 от този регламент съдържа специфични разпоредби относно имунитета срещу съдебни производства за някои иракски активи. Тези специфични разпоредби се прилагаха до 31 декември 2008 г.

6. В Резолюция 1859(2008) на Съвета за сигурност на ООН се предвижда, че срокът на прилагане на двете специфични разпоредби следва да се продължи до 31 декември 2009 г. В съответствие с Обща позиция 2009/175/ОВППС Регламент (ЕО) № 1210/2003 на Съвета бе съответно изменен с Регламент (ЕО) № 175/2009 на Съвета.

7. В Резолюция 1905(2009) на Съвета за сигурност на ООН се предвижда, че срокът на прилагане на двете специфични разпоредби следва да се продължи допълнително до 31 декември 2010 г. В съответствие с Решение 2010/.../ОВППС на Съвета е целесъобразно да се измени съответно Регламент (ЕО) № 1210/2003.

8. За да се гарантира, че предвидените в настоящия регламент мерки са ефективни, настоящият регламент трябва да влезе в сила незабавно,

ПРИЕ НАСТОЯЩИЯ РЕГЛАМЕНТ:

Член 1

В член 18 на Регламент (ЕО) № 1210/2003 параграф 3 се заменя със следното:

„3. Членове 2 и 10 се прилагат до 31 декември 2010 г.“

Член 2

Настоящият регламент влиза в сила в деня на публикуването му в Официален вестник на Европейския съюз .

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета

Председател […]

[1] OВ L … , … 2010 г., стр. .. .

[2] OВ L 169, 8.7.2003 г., стр. 6.